Architecture in Helsinki

Architecture in Helsinki er et australsk musikkollektiv basert i Melbourne. Gruppen består av Cameron Bird, James Cecil, Gus Franklin, Jamie Mildren, Sam Perry, og Kellie Sutherland.

De fleste i bandet er multiinstrumentalister. Mange instrumenter blir brukt. Fra sjeldnere instrumenter som analog synthesizer, Sampler, klokkespill og klapping; til orkestrale instrumenter som trompet, tuba, trombone, klarinett og blokkfløyte; og de vanligere gitarene, bassgitarene og trommene.

Bandet har vært på flere verdensturneer; de har turnert sammen med band som Death Cab for Cutie og Clap Your Hands Say Yeah, samt åpnet for David Byrne, The Polyphonic Spree, Yo La Tengo og Belle & Sebastian.

Historie

Formation and Fingers Crossed (2000-2003) 
Architecture in Helsinki begynte med Cameron Bird sent på 90-tallet, i den australske småbyen Carlton. Bird og de senere Architecture in Helsinki-medlemmene Jamie Mildren og Sam Perry var medlemmer i et funk-grunge-band ved navn The Pixel Mittens. Etter å ha vokst fra begrensningene til en australsk landsby, flyttet trioen til Melbourne. Bandet spilte to små konserter, før de gikk i dvale. I 2000 møtte Bird James Cecil på et kunstakademi. De to fant øyeblikkelig felles musikalske interesser, og i løpet av et par måneder hadde Cecil blitt bandets trommeslager. Omtrent samtidig møtte Bird Kellie Sutherland på en fest, og inviterte henne til å spille klarinett i bandet. Bandet startet å jobbe med debutalbumet på Supermelodyworld, James' studio, bygd inn i en kirke sydøst i Melbourne. Det ble gjort en pause i opptakene da Bird måtte dra på en utvidet ferie til USA. Da han kom tilbake, skrev Bird 3/4 av låtene på seks dager. Disse markerte den nye retningen bandet tok – korte, fengende poplåter. Tilbake på kunstakademiet møtte Bird Isobel Knowles, Tara Shackell og Gus Franklin, som ble en del av bandet. De tre nye medlemmene fylte hullene Bird mente bandet hadde. Etter nesten to år med arbeid, ble Architecture in Helsinkis debutalbum, Fingers Crossed, utgitt 9. februar 2003.

In Case We Die (2003-2005) 
I 2005, ga Architecture in Helsinki ut sitt andre album, In Case We Die, på deres eget plateselskap, Tailem Bend. Flere lokale musikere spilte på albumet. Det ble produsert av The Carbohydrates (James Cecil og Cameron Birds produksjonsduo) i Cecils Supermelodyworld studio. Det ble mikset av Tony Espie (The Avalanches, New Buffalo, Robert Palmer), ved 001 Studios i Melbourne.

In Case We Die mottok tre ARIA Music Awards-nominasjoner, inklusive Best Independent release, Best Artwork og Best Adult Contemporary Release. Sangen "It'5!" fikk mye spilletid på australias nasjonale kringkasting, Triple J, og nådde 56.-plass på deres årlige Triple J Hottest 100 for 2005.

Utskiftninger og We Died, They Remixed (2006) 
Sommeren 2006 ble en bulletin postet på bandets MySpace-side : den erklærte utskifninger i bandoppsetningen, og at Isobel Knowles og Tara Shackell ikke lengre var medlemmer i bandet. Gruppa hevdet 'kreative forskjeller' var årsaken.

28. oktober 2006, ga Architecture in Helsinki ut We Died, They Remixed, et album bestående av remikser av hele andrealbumet In Case We Die, og en remiks av sangen "Like a Call" fra Fingers Crossed. Artister som bidro med remikser inkluderte Hot Chip, New Buffalo, Safety Scissors, DAT politics, Mocky og Isan.

Places Like This (2006–i dag) 
I september 2006, kunngjorde Architecture in Helsinki at et nytt album var påbegynt, og at sangene ville bli spilt på høstturneen.   I february 2007, bekjentgjorde bandet på sin MySpace-blog at albumet skulle bære tittelen Places Like This. Den første singelen fra albumet, "Heart it Races", ble gitt ut i mai 2007, albumet den 28. juli 2007.

'Places Like This' ble mikset av Chris Coady, som tidligere hadde arbeidet med TV on the Radio, Yeah Yeah Yeahs og Grizzly Bear. Opptakene fant sted i Dave Siteks studio i Melbourne og i Big Jesus Burger Studios i Sydney mellom november 2006 og januar 2007.

Diskografi

Album 
 Fingers Crossed (2003) – Trifekta Australia (2004) – Bar/None Records USA
 In Case We Die (2005) – Tailem Bend/Bar/None Records/Moshi Moshi Records
 We Died, They Remixed (2006, remiks-album) – Tailem Bend/Bar/None Records/Moshi Moshi
 Places Like This (August 2007) Polyvinyl Record Co./Scotland Yard/Tailem Bend/Co-operative Music

Singler og EP-er 
 «Like a Call» (2002) – Trifekta
 «Kindling» (2003) – Trifekta
 «Keepsake» (2004) – Trifekta
 «Do The Whirlwind» (2005)
 «Maybe You Can Owe Me/It'5!» 7» (2005) – Moshi Moshi
 «Do the Whirlwind» UK versjon (2005) – Moshi Moshi
 «Wishbone» 7» (2006) – Moshi Moshi
 «Heart it Races» (2007) – Polyvinyl Record Co/Scotland Yard/Tailem Bend
 «Hold Music» 7» (2007) – Tailem Bend

Remikser 
 «B(if)tek» – 'Hi Fi Kids' – Architecture in Helsinki Remix – 'Frequencies Will Move Together' (2003)
 «Shout Out Louds» – 'Very Loud' – Architecture in Helsinki Remix – 'Combines' EP (2006)
 «Bonde Do Rolê» – 'Office Boy' – Architecture in Helsinki Remix – 'Office Boy' EP (2007)
 «Bumblebeez» – 'Dr Love' – Architecture in Helsinki's Dr Hookah Mix – 'Dr Love' EP (2007) https://web.archive.org/web/20160501073822/http://www.blowos.net/
 «YACHT» – 'See a Penny (Pick it Up)' – Architecture in Helsinki Remix – (2007)

Musikkvideoer 
 «Like a Call» (2003)- Regissert av Isobel Knowles
 «Kindling» (2003) – Regissert av Kellie Sutherland
 «It'5!» (2005) – Regissert av Isobel Knowles og Ali Dullard
 «Do the Whirlwind» (2005) Australsk versjon – Regissert av Paul Robertson
 «Do the Whirlwind» (2006) UK versjon – Regissert av Nima Nourizadeh
 «Wishbone» (2006) – Regissert av Isobel Knowles
 «Heart it Races» (2007) – Regissert av Kris Moyes
 «Hold Music» (2007) – Regissert av Kim Gehrig
 «Debbie» (2007) – Regissert av Josh Logue

Eksterne lenker 
 
 
 
 Architecture in Helsinki's La Blogotheque Session 
 Cyclic Defrost - Architecture in Helsinki intervju
 Trifekta's Architecture in Helsinki-side 
 Bar/None's Architecture in Helsinki-side

Australske musikkgrupper